See on film kolmest mehest, kes jäävad  liiklusõnnetuse tõttu keset metsa lõksu sõiduautosse, mille uksed ei avane ja klaasid on purunematud. Nii saavad kitsastes tingimustes kokku kehvapoolne koomik, kelle lapsepõlvemälestustes on tähtis koht vahekorral klassivennaga, abielukriisis ajaloolane ja tema antidepressante tarbiv napsilemb naisevend. Ja mälestusi, füüsilisi ja hingelisi põkkumisi jätkub kauemaks. Ka tavapärased kehamured leiavad ausat ja asjatundlikku kajastamist. Küsimus, millega režissöör meid järgmisena üllatab, tekib seda filmi  vaadates enam kui korra. Abiks on siin ka külaline lähedalasuvast lastelaagrist, kellel on hädalistega oma plaan…